b"\n_START_ARTICLE_\nSabaton\n_START_SECTION_\nTidligere karriere\n_START_PARAGRAPH_\nSabaton ble dannet i 1999. Deres f\xc3\xb8rste sanger ble spilt inn i Abyss studio, som er eid av Peter T\xc3\xa4gtgren. De ble kontaktet av en rekke plateselskaper etter dette. Bandet valgte \xc3\xa5 signere hos det italienske plateselskapet Underground Symphony. Promo-CD-en  Fist for Fight inneholdt sanger fra to demoer, som hadde blitt tatt opp i mellom 1999 og 2000. M\xc3\xa5let var \xc3\xa5 promotere senere utgivelser._NEWLINE_I 2002 spilte bandet inn en ny CD med navnet Metalizer. Det var meningen at denne CD-en skulle bli utgitt p\xc3\xa5 Underground Symphony som deres debutalbum, men etter to \xc3\xa5r med venting, hvor bandet hadde opptr\xc3\xa5dt flere steder i Sverige, ble albumet lagt p\xc3\xa5 is._NEWLINE_Metalizer ble til slutt utgitt den 16. mars 2007 av Black Lodge Records.\n_START_SECTION_\nPrimo Victoria\n_START_PARAGRAPH_\nBandet kom ut med et nytt album med navnet Primo Victoria og begynte \xc3\xa5 forhandle med andre internasjonale plateselskaper. De valgte \xc3\xa5 signere med metal-datterselskapet til Sound Polution, kalt Black Logde. De fikk et nytt medlem i bandet, Daniel Myhr hadde blitt hentet inn for \xc3\xa5 ta over som keyboardspiller, en rolle som Joakim Brod\xc3\xa9n hadde i tillegg til \xc3\xa5 v\xc3\xa6re vokalist.\n_START_SECTION_\nAttero Dominatus\n_START_PARAGRAPH_\nDeres tredje album ble gitt tittelen Attero Dominatus, og krigstemaet fra Primo Victoria fortsetter med sanger som \xc2\xabBack in Control\xc2\xbb (som fokuserte p\xc3\xa5 det britiske angrepet p\xc3\xa5 Falklands\xc3\xb8yene for \xc3\xa5 ta dem tilbake), \xc2\xabAttero Dominatus\xc2\xbb (det russiske angrepet p\xc3\xa5 Berlin som avsluttet Andre verdenskrig i vesten) og \xc2\xabAngels Calling\xc2\xbb (som handler om skyttegravskrigene under F\xc3\xb8rste verdenskrig), og ble utgitt den 28. juli 2006.\n_START_SECTION_\nMetalizer\n_START_PARAGRAPH_\nDen 16. mars 2007 ble albumet Metalizer utgitt som en dobbel disk sammen med Fist for Fight, sammen med sangen \xc2\xabBirds of War\xc2\xbb, som ikke hadde blitt lansert tidligere.\n_START_SECTION_\nThe Art of War\n_START_PARAGRAPH_\nAlbumet The Art of War ble gitt ut i mai 2008. Albumet er tungt inspirert fra Kunsten \xc3\xa5 krige av Sun Zi. Bandet bestemte seg for dette p\xc3\xa5 grunn av at det var 2000 \xc3\xa5r siden boken ble skrevet. Albumet inneholdt singlene \xc2\xabCliffs of Gallipoli\xc2\xbb og \xc2\xabGhost Division\xc2\xbb.\n_START_SECTION_\nCarolus Rex\n_START_PARAGRAPH_\nDen 31. mars, 2012 ble Sabaton delt opp. Gitaristen Oksar Montelius og Rikard Sund\xc3\xa9n, trommeren Daniel Mulback og keyboardspiller Daniel M\xc3\xbfhr forlot bandet, mens Joakim Brod\xc3\xa9n og P\xc3\xa4r Sundstr\xc3\xb6m ble igjen. P\xc3\xa5 bandets kommende turne ble Chris R\xc3\xb6rland og Thobbe Englund gitarister og Robban B\xc3\xa4ck skulle spille trommer. Bandet fant ingen til \xc3\xa5 spille keyboard og valgte \xc3\xa5 bruke digitale opptak av instrumentet p\xc3\xa5 turneen._NEWLINE_Ikke lenge etter, den 4. april 2012, ble l\xc3\xa5ten \xc2\xabCarolous Rex\xc2\xbb gitt ut som singel. Sangen delte det samme navnet som det kommende albumet og ble gitt ut p\xc3\xa5 b\xc3\xa5de engelsk og svensk. Bandent annonserte samtidig at de skulle p\xc3\xa5 en verdensturn\xc3\xa9 med navnet \xc2\xabThe Swedish Empire Tour\xc2\xbb. _NEWLINE_Carolous Rex ble utgitt den 22. mai 2012 i USA og Sverige og den 25. mai 2012 i resten av Europa. Albumet ble laget p\xc3\xa5 b\xc3\xa5de svensk og engelsk. _NEWLINE_De tidligere medlemmene av bandet lagde bandet \xc2\xabCivil War\xc2\xbb sammen med Patrik Johansson og bassist Stefan Eriksson. _NEWLINE_I november 2012  forlot trommeren Robban B\xc3\xa4ck bandet, siden han skulle bli far. Snowy Shaw erstatet ham som trommer i denne perioden. Senere, i november 2013, forlot Robban B\xc3\xa4ck bandet igjen, denne gangen ble han erstattet av Hannes Van Dahl fra bandet Evergrey.\n_START_SECTION_\nHeroes\n_START_PARAGRAPH_\nI januar 2014 annonserte bandet coveret til deres nye album ''Heroes'', som skulle bli gitt ut den 16. mai 2014. Albumet ble en stor hit og ble #1 p\xc3\xa5 den svenske albumlisten.\n_START_SECTION_\nThe Last Stand\n_START_PARAGRAPH_\nSabaton annonserte den 3. mai 2016 at deres \xc3\xa5ttende album ville bli gitt ut den 19. august 2016.\n_START_SECTION_\nBismarck\n_START_PARAGRAPH_\nDen 22. april 2019 slapp bandet ut singelen \xc2\xabBismarck\xc2\xbb, som omhandler skipet Bismarck fra andre verdenskrig. Dette var en sang bandet hadde f\xc3\xa5tt mange foresp\xc3\xb8rsler om \xc3\xa5 lage, men de fant aldri et album hvor de kunne gi ut sangen. S\xc3\xa5 de bestemte seg for \xc3\xa5 gi den ut som singel som en gave til fansen, som takk for 20 \xc3\xa5r med st\xc3\xb8tte. Sangen hadde blitt skrevet et \xc3\xa5r tidligere. Utgivelsen fikk ogs\xc3\xa5 en egen musikkvideo. Scenene med krigsskip i denne videoen ble laget av spillutgiveren Wargaming.net og World of Warships.\n_START_SECTION_\nThe Great War\n_START_PARAGRAPH_\nDen 2. april 2019 annonserte bandet at deres niende album ville bli gitt ut den 19. juli 2019, og at sangene p\xc3\xa5 denne platen skulle omhandle historier fra f\xc3\xb8rste verdenskrig.\n_START_SECTION_\nBandmedlemmer\n_START_PARAGRAPH_\nFredag 30. mars 2012 annonserte Sabaton at bandet skulle g\xc3\xa5 hver sin vei, Joakim Brod\xc3\xa9n og bassisten P\xc3\xa4r Sundstr\xc3\xb6m skulle fortsette med Sabaton. _NEWLINE_Den 2. april 2012 annonserte bandet at de hadde funnet nye medlemmer: Christ Rorland som gitarist, Thobbe Englund som gitarist og Robban B\xc3\xa4ck p\xc3\xa5 trommer. De hadde enn\xc3\xa5 ikke funnet noen som kunne spille keyboard. _NEWLINE_De tidligere medlemmene av Sabaton ble med i et nytt band med navnet \xc2\xabCivil War\xc2\xbb, sammen med vokalist Patrik Johansson og bassist Stefan Erikson.\n_START_SECTION_\nTidslinje\n_START_PARAGRAPH_\nOBS: Carolus Rex (2012) ble innspilt med de gamle medlemmene og utgitt etter at de forlot bandet."